Diari Oficial de la Generalitat Valenciana


Sumari del DOGV 4987, del 18-04-2005 (2005/3892)

Informació pública de la iniciació del procediment simplificat per al programa de desenvolupament d'actuació aïllada sobre els terrenys compresos a l'àrea de repartiment delimitada al número 42 de l'avinguda Joan XXIII, al barri de Torrefiel de València (art. 48 de la Llei 6/1994, de la Generalitat Valenciana, de 15 novembre, Reguladora de l'Activitat Urbanística).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4987

Data del DOGV
:   18-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3892


Organisme emissor
:   Mercantil Valenciana de Obras, SA

Tipus de document
:   Anunci

Informació pública de la iniciació del procediment simplificat per al programa de desenvolupament d'actuació aïllada sobre els terrenys compresos a l'àrea de repartiment delimitada al número 42 de l'avinguda Joan XXIII, al barri de Torrefiel de València (art. 48 de la Llei 6/1994, de la Generalitat Valenciana, de 15 novembre, Reguladora de l'Activitat Urbanística). [2005/Q3892]
  
A l'empara del que disposa la Llei 6/1994, Reguladora de l'Activitat Urbanística, amb data 7 de març de 2005, a instàncies de l'entitat Mercantil Valenciana de Obras, SA, s'ha presentat davant l'Ajuntament de València, amb el número 6954 de registre d'entrada, l'alternativa tècnica del programa d'actuació aïllada sobre els terrenys compresos a l'àrea de repartiment delimitada al número 42 de l'avinguda de Joan XXIII, al barri de Torrefiel de València, comprensiva de memòria de l'alternativa tècnica, projecte de reparcel·lació, projecte d'urbanització i estudi de seguretat i salut.
  
Per a tramitar-la mitjançant el procediment simplificat de l'article 48 de la Llei Reguladora de l'Activitat Urbanística, s'ha dipositat una còpia d'esta alternativa tècnica a la Notaria de Joaquín Sapena Davó, sítia a València, carrer de Correus, número 4.
  
En compliment del que establix l'article 46.3 de la Llei Reguladora de l'Activitat Urbanística, s'ha procedit a la remissió d'avisos als titulars de drets afectats per l'actuació, així com a la publicació de l'edicte corresponent en el diari El Mundo, de data 23 de març de 2005, i en el Diari Oficial de la Generalitat Valenciana número 4.974, de data 30 de març de 2005. No obstant això, atés que ha sigut retornada la notificació remesa a la mercantil Travasan, SL, el passat 11 d'abril, el notari Joaquín Sapena Davó ha procedit a la notificació personal. A fi de fer efectius els terminis prevists en la Llei Reguladora de l'Activitat Urbanística, mitjançat esta informació pública es procedix novament a la publicació de l'edicte en el Diari Oficial de la Generalitat Valenciana, i s'advertix de la possibilitat que dins del termini de 20 dies, comptadors des de la publicació de l'anunci, puguen comparéixer en la notària esmentada, consultar els documents que integren l'alternativa tècnica i obtindre a càrrec seu una còpia total o parcial de l'acta. Així mateix, durant el mateix termini, podran consultar la documentació a l'Ajuntament de València, Servici de Gestió Urbanística, Secció de Gestió de Sòl Municipal (av. Aragó, núm. 35, 4a planta) i presentar davant l'ajuntament, per incorporar-les la documentació esmentada, tant al·legacions com alternatives tècniques que pretenguen competir amb l'exposada al públic.
  
En els cinc dies següents al venciment del termini d'informació pública, qualsevol persona podrà presentar a l'Oficina de Contractació de la corporació (plaça de l'Ajuntament), proposicions juridicoeconòmiques en plica tancada; l'acte d'obertura de pliques es farà una vegada conclòs el termini per a presentar-les i acreditat la remissió d'avisos als titulars cadastrals afectats per l'actuació.